На ўсю краіну загучаў распеўны голас спявачкі з Асіповічаў. Песні ў мяккім і пранікнёным выкананні салісткі Беларускага радыё палюбяць асабліва ў вёсках, дзе яшчэ не вынішчана беларуская мова. Раеўская шмат спявае пра любоў да Радзімы, але водгук знаходзяць нумары з прысвячэннем бацькам. Асабліва “Калыханка маме”, якую ужо “гарадскія” дзеці ды ўнукі часта замаўляюць для сваіх бабуляў і матуляў у праграме па заяўках, што гучыць па выходных з радыёкропкі.